ประกาศกระทรวงสาธารณสุขประกาศกระทรวงสาธารณสุขเรื่อง ระบุตำรายา พ.ศ.๒๕๔๙ ในปัจจุบันมีการปรับปรุงตำราฟาร์มาโคเปียของสหรัฐอเมริกา(USP) และตำราบริติชฟาร์มาโคเปีย (BP) ให้ทันสมัยและเหมาะสมกับสภาวการณ์มากขึ้นมีการเปลี่ยนแปลงในหัวข้อต่าง ๆ ที่มีผลกระทบต่อคุณภาพและประสิทธิภาพยารวมทั้งความปลอดภัยของผู้บริโภคคณะกรรมการยาในการประชุมครั้งที่ ๑/๒๕๔๙ เมื่อวันที่ ๑๔ มีนาคม ๒๕๔๙จึงมีมติให้รับรอง USP 27 (ค.ศ. ๒๐๐๔) and Supplements และBP 2004 and Addenda แทนฉบับเดิมที่ประกาศไว้อาศัยอำนาจตามความในมาตรา๗๖ (๑) แห่งพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา(ฉบับที่ ๓) พ.ศ. ๒๕๒๒รัฐมนตรีว่าการกระทรวงสาธารณสุขโดยคำแนะนำของคณะกรรมการยาออกประกาศไว้ ดังต่อไปนี้ข้อ๑ ให้ยกเลิกประกาศกระทรวงสาธารณสุขเรื่อง ระบุตำรายา พ.ศ. ๒๕๔๗ข้อ๒ ให้ตำรายาต่อไปนี้เป็นตำรายาแผนปัจจุบัน๒.๑ตำรายาของประเทศไทย เล่มที่ ๑ ภาค ๑ และภาค ๒ และฉบับเพิ่มเติม (Thai Pharmacopoeia Volume I Part 1, Part 2 and Supplement) ซึ่งจัดพิมพ์โดยกระทรวงสาธารณสุข๒.๒ตำรายาของประเทศไทย เล่มที่ ๒ ภาค ๑ ภาค ๒ และภาค ๓ และฉบับเพิ่มเติม ( Thai Pharmacopoeia Volume II Part 1, Part 2, Part 3 and Supplements) ซึ่งจัดพิมพ์โดยกระทรวงสาธารณสุข๒.๓ตำรามาตรฐานยาสมุนไพรไทย เล่มที่ ๑ และฉบับเพิ่มเติม (Thai Herbal Pharmacopoeia Volume I and Supplements)๒.๔ตำรามาตรฐานยาสมุนไพรไทย เล่มที่ ๒ และฉบับเพิ่มเติม (Thai Herbal Pharmacopoeia Volume II and Supplements)๒.๕[๑]ตำราอินเตอร์แนชนาลฟาร์มาโคเปีย ฉบับพิมพ์ครั้งที่ ๔ และฉบับเพิ่มเติม (The International Pharmacopoeia Fourth Edition 2008 incl. First Supplement)๒.๖ตำราฟาร์มาโคเปียของสหรัฐอเมริกา ฉบับแก้ไข ครั้งที่ ๒๗ (ค.ศ. ๒๐๐๔) และฉบับเพิ่มเติม(The United States Pharmacopoeia Twenty seventh Revision 2004 and Supplements)๒.๗ตำราบริติชฟาร์มาโคเปีย ฉบับ ค.ศ. ๒๐๐๔ เล่มที่ ๑-๔ และฉบับเพิ่มเติม (British Pharmacopoeia 2004 Volume 1-4 and Addenda)๒.๘ตำราบริติชฟาร์มาโคเปีย (สัตวแพทยศาสตร์) ฉบับ ค.ศ. ๑๙๙๘ และฉบับเพิ่มเติม (British Pharmacopoeia (Veterinary) 1998 and Supplements)๒.๙[๒]ตำรามาตรฐานยาสมุนไพร เล่มที่ ๓ (Thai Herbal Pharmacopoeia Vol. III, 2009)ข้อ๓ ให้ตำรายาต่อไปนี้เป็นตำรายาแผนโบราณ๓.๑ตำราเวชศึกษาของพระยาพิศณุประสาทเวช๓.๒ตำราแพทย์ศาสตร์สงเคราะห์ เล่ม ๑ เล่ม ๒ และเล่ม ๓๓.๓ตำราแพทย์ศาสตร์สงเคราะห์ ฉบับหลวง เล่ม ๑ และเล่ม ๒๓.๔ตำราคัมภีร์แพทย์แผนโบราณของขุนโสภิตบรรณลักษณ์ เล่ม ๑ เล่ม ๒ และเล่ม ๓๓.๕ตำรามาตรฐานยาสมุนไพรไทย เล่มที่ ๑ และฉบับเพิ่มเติม (Thai Herbal Pharmacopoeia Volume I and Supplements)๓.๖ตำรามาตรฐานยาสมุนไพรไทย เล่มที่ ๒ และฉบับเพิ่มเติม (Thai Herbal Pharmacopoeia Volume II and Supplements)๓.๗[๓]ตำรามาตรฐานยาสมุนไพร เล่มที่ ๓ (Thai Herbal Pharmacopoeia Vol. III, 2009)ข้อ๔[๔]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๘กันยายน พ.ศ. ๒๕๔๙อนุทิน ชาญวีรกูลรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงสาธารณสุขประกาศกระทรวงสาธารณสุขเรื่อง ระบุตำรายา พ.ศ. ๒๕๕๓[๕]ประกาศกระทรวงสาธารณสุขเรื่อง ระบุตำรายา (ฉบับที่ ๒) พ.ศ. ๒๕๕๔[๖]ปณตภร/ผู้จัดทำ๔ กรกฎาคม ๒๕๕๕[๑] ข้อ ๒ ๒.๕แก้ไขเพิ่มเติมโดยประกาศกระทรวงสาธารณสุข เรื่อง ระบุตำรายา พ.ศ. ๒๕๕๓[๒] ข้อ ๒ ๒.๙ แก้ไขเพิ่มเติมโดยประกาศกระทรวงสาธารณสุขเรื่อง ระบุตำรายา (ฉบับที่ ๒) พ.ศ. ๒๕๕๔[๓] ข้อ ๓ ๓.๗ แก้ไขเพิ่มเติมโดยประกาศกระทรวงสาธารณสุขเรื่อง ระบุตำรายา (ฉบับที่ ๒) พ.ศ. ๒๕๕๔[๔] ราชกิจจานุเบกษาเล่ม ๑๒๓/ตอนพิเศษ ๑๑๒ ง/หน้า ๑๔/๒๐ ตุลาคม ๒๕๔๙[๕] ราชกิจจานุเบกษาเล่ม ๑๒๗/ตอนพิเศษ ๑๓๔ ง/หน้า ๗๓/๑๙ พฤศจิกายน ๒๕๕๓[๖] ราชกิจจานุเบกษาเล่ม ๑๒๘/ตอนพิเศษ ๑๓๘ ง/หน้า ๑๓/๑๗ พฤศจิกายน ๒๕๕๔